สวัสดีค่ะเนื่องจากเวลาที่หนูอ้าปากแล้วปวดกรามไปถึงหน้าหน้าหูได้3-4วันแล้วค่ะแล้วยิ่งเวลาฟันกระทบกันก็จะปวดมากค่ะ แก้มบวมขึ้นด้วยค่ะ อยากรู้ว่าเกิดจากอะไรค่ะ ถ้าไปหาไม่ทราบว่าต้องไปหาเกี่ยวกับอะไรค่ะ
สวัสดีค่ะ อาการปวดกรามนั้นเกิดได้จากหลายสาเหตุ โดยมักเกี่ยวข้องกับปัญหาในช่องปาก หู โพรงจมูกหรือความผิดปกติของขากรรไกร อาการปวดกรามมักส่งผลให้มีอาการพูดหรือกินลำบากเวลาที่ต้องขยับปากหรืออ้าปาก อาการปวดอาจเพิ่มมากขึ้นหรืออาจปวดไปถึงบริเวณหูสาเหตุเช่น-ข้อต่อขากรรไกรบริเวณหน้าหูมีการอักเสบหรือติดเชื้อหรือข้อมีการเคลื่อน อาจเกิดได้จากการนอนกัดฟัน โดยมักสัมพันธ์กับความเครียด การบดเคี้ยวอาหารมากเกินไป และอาจเกิดจากการบาดเจ็บทางกีฬา-ไซนัสอักเสบ อาจมีน้ำมูกหรือหนองซึ่งไปสร้างแรงกดบริเวณขากรรไกร-ปวดหัวคลัสเตอร์หรือปวดหัวเป็นชุด ๆ (Cluster Headaches) โดยมักเป็นปวดหัวข้างเดียวและปวดบริเวณรอบ ๆ ดวงตาทำให้อาการปวดอาจลามไปถึงกรามได้-โรคปวดเส้นประสาทใบหน้า เป็นภาวะที่เกิดจากการบีบของเส้นประสาท ส่งผลให้มีอาการปวดบนใบหน้ารวมไปถึงกรามบนและกรามล่างด้วย-ปวดฟัน ในบางกรณีที่อาการปวดฟันนั้นรุนแรงมากหรือฟันเป็นหนองได้รับการติดเชื้อ ความปวดจะลามมายังบริเวณกรามหากปวดมาก แก้มบวม มีไข้ เคี้ยวอาหารได้ลำบากมาก แนะนำไปพบแพทย์เพื่อตรวจอย่างละเอียด ให้ทราบสาเหตุที่แน่ชัด อาจพบแพทย์ทั่วไปก่อนได้เพื่อดูว่าความผิดปกติน่าจะอยู่ที่ระบบใด แพทย์จะทำการส่งต่อให้แพทย์เฉพาะทางดูอีกครั้งค่ะการดูแลตัวเองเบื้องต้น รับประทานอาหารอ่อนๆที่ไม่ต้องเคี้ยวเยอะ งดการพูดหรือขยับกรามมากๆ รับประทานยาแก้ปวด ยาคลายกล้ามเนื้อ หรือยาแก้อักเสบที่ไม่ใช่สเตียรอยด์ได้